laion/Wikipedia-Exotic huggingface dataset:
Tiskre paljand

Tiskre paljand on paljand Rannamõisa pangal. Ta asub halduslikult Harjumaal Tabasalus. Paljand on arvele võetud ürglooduse objektina. Tiskre paljand Eesti looduse infosüsteemis (vaadatud 04.05.2013) Tiskre paljand Eesti geokogude infosüsteemis Tiskre paljand Eesti looduse infosüsteemis
Grytviken

Grytviken on Lõuna-Georgia ja Lõuna-Sandwichi saarte keskus ja ainus asula. Asub Lõuna-Georgia saarel. Grytviken rajati 16. novembril 1904. aastal vaalapüügijaamana. 1913. aastal rajati kirik ja 1930 elas linnas 1200 elanikku. Falklandi sõja ajal okupeerisid Grytvikeni Argentina väed. 3. oktoobril 1913 sündis Grytvikenis esimene inimene ja seega esimene inimene, kes on sündinud lõunapolaaraladel. Viimase 60 aastaga on linna elanikkond dramaatiliselt vähenenud, kuna 1966. aastal suleti vaalapüügijaam. Tänapäeval elab Grytvikenis alaliselt kaks elanikku.
Veera Pärsimägi

Veera Pärsimägi (neiuna Dveira Lipgorsky; 2. aprill 1893 Tšernigiv – 2. oktoober 1981 Tartu) oli juudi rahvusest Eesti arst. Ta lõpetas Tšernigivis gümnaasiumi ja astus aastal 1912 eriloaga (kuna tollal polnud naiste õppimine ülikoolides lubatud) õppima Harkovi Arstiteaduse Instituuti, mille lõpetas aastal 1917 arsti astme väärilisena. Esimese maailmasõja ajal töötas ta arstina rinnetel ja sõjaväehospitalis Voronežis, kus tutvus oma abikaasaga. Aastal 1921 opteerus ta abikaasaga Eestisse, kus ta omandas eesti keele ja kodakondsuse. Aastatel 1924–1925 töötas ta asndusarstina (dr. Robert Lattiku viibimise ajal täiendusel Viinis), hiljem oli Valgas sise- ja lastearst. Aastatel 1929–1930 läbis ta Riias stomatoloogilised kursused ja töötas seejärel aastatel 1930–1941 Nõmmel erapraktiseeriva stomatoloogina. Aastatel 1941–1944 ta ei töötanud ja teda ähvardasid Saksa repressioonid, kuid eestlastest sõprade (dr. Boris Voogase ja dr. Paul Tease) abil õnnestus tal ennast varjata kogu Saksa okupatsiooni aja. Aastal 1944 asus ta tööle Nõmme polikliiniku jaoskonnaarstina ja kiirabijaama arstina, aastal 1965 jäi ta pensionile. Dr. Veera Pärsimägi suri aastal 1981 Tartus ja ta on maetud Rahumäe kalmistule[küsitav]. Tema abikaasa Manivald Pärsimägi oli apteeker; neil oli kaks tütart: Olga ja Aino (1927–1972). Olga, samuti Olga abikaasa Karl Lust olid arstid, Aino abikaasa oli kirjanik Villem Gross; abikaasa vend Karl Pärsimägi oli kunstnik. Helbe Merila-Lattik. Eesti arstid 1940–1960. Lk. 295.
Lida (Nevada)

Lida on kummituslinn Ameerika Ühendriikides Nevada osariigis Esmeralda maakonnas. Asub umbes 28 kilomeetrit California osariigi piirist idas maantee Nevada State Route 266 ääres. Lida kaotas suurema osa oma elanikkonnast pärast kaevanduse sulgemist. Lida ghosttowns.com lehel (inglise keeles)
Kolberg

Kolberg on perekonnanimi. Ferdinand Kolberg, luuletaja, ajakirjanik, saksa keele ja kirjanduse õpetaja Riias (1830–1901) Jaan Kolberg, Eesti filmirežissöör (1958–) Jaan Tristan Kolberg, eesti näitleja (1997–) Martin Kolberg, Norra poliitik Oskar Kolberg, poola etnograaf, folklorist ja helilooja (1814–1890)
Aleksander Igonin

Aleksander Igonin (22. oktoober 1939 Leningrad – 3. november 2013 Tallinn) oli Eesti kunstnik Ta elas 1945. aastast alates Tallinnas. Elu teises pooles elas ta Kohtla-Järvel. Ta lõpetas 1957. aastal Tallinna 19. Keskkooli. Aastatel 1957–1958 teenis Nõukogude relvajõududes Severomorskis. Aastatel 1961–1967 õppis ta Eesti Riiklikus Kunstiinstituudis ühel kursusel Jüri Arraku ja Peeter Mudistiga; tema juhendaja oli Johannes Võerahansu. Pärast instituudi lõpetamist 1967. aastal läks ta vabal tahtel tööle Kohtla-Järve Internaatkooli joonistusõpetajaks. 1970. aastal töötas ta Kohtla-Järve Laste Kunstikoolis. Aastatel 1985–1995 oli ta Kohtla-Järve linna peakunstnik. Alates 1997. aastast töötas ta Jõhvi ja Kohtla-Järve kunstikoolis. 2009. aastal diagnoositi kunstnikul glaukoom ning tehti neli operatsiooni. Elu lõpus ei näinud ta enam nii hästi, kuid suutis siiski joonistada. Põhiliselt maalis ta loodust, inimeste portreid, lilli, natüürmorte ning akte õlis ja pastellis. 1999 "Aleksander Igonin, 12 akti" (pliiatsijoonistused), mis ilmus tema 60. sünnipäevaks. Tema tööd on olnud näitustel Venemaal, Lätis, Leedus, Soomes, Saksamaal, aga ka paljudes Eesti linnades. Põlevkivimuuseumi püsiekspositsioonis 2011 Jõhvi kunstikooli galeriis maalinäitus "Nii nagu näen" 2013 Jõhvi linnagaleriis näitus "Ja uuesti koos" (töid pastellis, pliiatsjoonistusi ja õlimaale) Kohtla-Järve Kunstnike Ühendus Vene Kunstnike Ühendus Eestis Tema isa oli kunstnik Ivan Igonin. "VE: Igonin, Aleksander – kunstnik" virumaa.ee, 22.september 2002 Teet Korsten ""Nii nagu näen" on kunstnik Igonini tahte triumf" Pohjarannik, 7.detsember 2011 "Svetlana Petrova ja Aleksandr Igonin – Ja uuesti koos, graafika, maal, nahk" huvikeskus.info, 2013
Esmeralda maakond

Esmeralda maakond (Esmeralda County) on maakond USA-s Nevada osariigi lääneosas. Geograafilised koordinaadid on 37°55' N, 118°52' W. Maakonna halduskeskus on Goldfield. Maakonna pindala on 9295 km². Veepindala on 19 km². See on pindalalt tagantpoolt neljas maakond Nevadas. Elanike arv on 2016. aasta seisuga arvestuslikult 790. 2010. aasta rahvaloenduse kohaselt oli elanikke 783. See on elanike arvult osariigi väikseim maakond. Asustustihedus on 0,08 in/km², millega on see Texase osariigis asuva Lovingi maakonna järel kõige väiksema asustustihedusega maakond USA põhiosas. Minerali maakond (loodes) Nye maakond (idas ja põhjas) Inyo maakond (lõunas) Mono maakond (läänes) Esmeralda maakond moodustati 21. aprillil 1861, see on üks Nevada esialgsetest maakondadest. Esmeralda tuleneb hispaaniakeelsest sõnast, mis tähendab smaragdi. Esmeralda maakonna kogupindala vähenes rohkem kui poole võrra, mil osa selle territooriumist moodustati 16. veebruaril 1864 Nye maakond. Esmeralda maakonnal on olnud kolm halduskeskust: Aurora (kuni 1883. aastani), Hawthorne (aastatel 1883–1907) ja 1907. aastast on maakonna keskus Goldfield. 20. sajandi kullapalaviku ajal rajati mitu kaevanduslinna. 1910. aastaks olid maavarad ammendatud ning maakonna majanduslik õitseng ja elanike arv hakkasid vähenema. U.S. Route 6 U.S. Route 95 State Route 264 State Route 266 State Route 773 Surmaoru rahvuspark (osa) Inyo metsakaitseala (osa) USA Ajalooliste Paikade Riikliku Registrisse on kantud Esmeralda maakonnas üks objekt: maakonna kohtumaja Goldfieldis. Dyer Goldfield Silver Peak Blair Coaldale Hardluck Lida Gold Point Palmetto Esmeralda County, Nevada. census.gov. Vaadatud 28.3.2017 Esmeralda maakonna koduleht (inglise keeles)
Hardluck

Hardluck on kummituslinn Ameerika Ühendriikides Nevada osariigis Esmeralda maakonnas. Hardluckis asus kullakaevandus 1897. aastast kuni Teise maailmasõjani. Linna tõmbekeskuseks on Hard Luck Castle.
Dyer (Nevada)

Dyer on asula Ameerika Ühendriikides Nevada osariigis Esmeralda maakonnas. See paikneb State Route 264 ääres California piiri lähedal Fish Lake'i orus. Dyer asub 1490 meetri kõrgusel üle merepinna. Elanike arv oli 2010. aasta rahvaloenduse andmetel 259. Seal asuvad bensiinijaam, postkontor, kauplus ja lennuväli.
Taani keskkonnaministeerium

Taani Keskkonnaministeerium (taani keeles: Miljøministeriet) on Taani ministeerium, mis vastutab Taani keskkonnakaitse ning -planeerimise administratiivsete ja uurimuslike ülesannete eest. Taani keskkonnaministeerium korraldab keskkonnapoliitikat riiklikul tasemel, regionaalsel ja kohalikul tasemel on vastutus delegeeritud kohalikele omavalitsustele. Keskkonnaministeerium loodi 1971. aastal, selle esiagne nimi tähendas "Keskkonnareostuse vastu võitlemise ministeerium" (taani keeles: Ministeriet for Forureningsbekæmpelse), praegune nimi võeti kasutusele aastal 1973. Taani Keskkonnaministeeriumi juhib keskkonnaminister. Praegune keskkonnaminister on alates 2014. aastast Kirsten Brosbøl.  Pikemalt artiklis Taani keskkonnaminister Ministeerium koosneb kolmest agentuurist ja mitmest iseseisvast keskkonnakeskusest, mis asuvad riigi eri osades. Ministeeriumiga on seotud ka üks iseseisev appellatsiooninõukogu. Ministeerium annab tööd rohkem kui 2500 inimesele. "Taani Keskkonnaministeeriumi koduleht, kontrollitud 07.05.2013". Originaali arhiivikoopia seisuga 24.12.2005. Vaadatud 7.05.2013.
Palmetto (Nevada)

Palmetto on mahajäetud kummituslinn USA-s Nevada osariigis Esmeralda maakonnas. Palmetto asutati 1866. aastal, kui avastati hõbe. Aasta pärast linn hüljati, kuid 1906. aastal asustati linn taas ning linnas avati taas kaevandus ja tööd alustasid mitmed ettevõtted. Kuid seda vaid paar kuud, kui linna elanikud jätsid Palmetto maha ja asusid elama Blairi. Samasugune katse linn taasasutada kukkus läbi 1920. aastal. Tänapäeval on säilinud mõnede hoonete varemed. Palmetto ghosttowns.com lehel (inglise keeles)
Coaldale

Coaldale on mitme asula nimi USA-s ja Kanadas: Coaldale, asula Colorado osariigis USA-s Coaldale, mahajäetud asula Nevada osariigis USA-s Coaldale, borough Bedfordi maakonnas Pennsylvania osariigis USA-s Coaldale, borough Schuylkilli maakonnas Pennsylvania osariigis USA-s Coaldale, linn Alberta provintsis Kanadas
Mileva Marić

Mileva Marić (serbia keeles Милева Марић; 19. detsember 1875 – 4. august 1948) oli serbia füüsik ja teadlane, Albert Einsteini kaasüliõpilane Zürichi Kõrgemas Tehnikakoolis ja hiljem tema abikaasa. 17-aastaselt asus Albert Einstein õppima Zürichi Kõrgemasse Tehnikakooli (ETH) matemaatika ja füüsika erialale. Üks tema viiest kursusekaaslasest oli serblanna Mileva Marić. Õpingute jooksul armusid nad teineteisesse ja abiellusid 1903. aastal. Neil sündis kolm last, kaks poega ja üks tütar. Abielu lahutati 1919. aastal pärast viieaastast lahuselu. On väidetud, et Mileva Marić on vähemalt osaliselt oma mehe 1905. aastal avaldatud teoste kaasautor. Siiski pole füüsikaajaloolased leidnud kindlaid tõendeid selle kohta, et ta oleks oma mehe teadustöösse olulist kaastööd teinud.
Coaldale (Kanada)

Coaldale on linn Kanadas Alberta provintsi lõunaosas. Linn asub 11 kilomeetri (6,8 miili) kaugusel Lethbridge'ist idas.
Taani keskkonnaminister

Taani keskkonnaminister on Taani Keskkonnaministeeriumi juht. Jens Kampmann (Sotsiaaldemokraadid): 11.10.1971 – 27.09.1973 (kui keskkonnareostuste vastu võitlemise minister, samuti oli ta avalike tööde minister) Helge Nielsen (Sotsiaaldemokraadid): 27.09.1973 – 19.12.1973 Holger Hansen (Venstre): 19.12.1973 – 13.02.1975 (samuti oli ta Gröönimaa minister) Helge Nielsen (Sotsiaaldemokraadid): 13.02.1975 – 26.01.1977 Svend Jakobsen (Sotsiaaldemokraadid): 26.01.1977 – 26.02.1977 Niels Matthiasen (Sotsiaaldemokraadid): 26.02.1977 – 30.08.1978 Ivar Nørgaard (Sotsiaaldemokraadid): 30.08.1978 – 28.02.1980 Erik Holst (Sotsiaaldemokraadid): 28.02.1980 – 10.09.1982 Christian Christensen (Kristlikud Demokraadid): 10.09.1982 – 03.06.1988 (samuti oli ta Põhjamaade suhete minister kuni 10.09.1987 ) Lone Dybkjær (Taani Sotsiaalliberaalne Partei): 03.06.1988 – 18.12.1990 Per Stig Møller (Konservatiivne Rahvapartei): 18.12.1990 – 25.01.1993 Svend Auken (Sotsiaaldemokraadid) 25.01.1993 – 27.11.2001 (samuti oli ta energeetikaminister alates 27.09.1994) Hans Christian Schmidt (Venstre): 27.11.2001 – 02.08.2004 Connie Hedegaard (Konservatiivne Rahvapartei): 02.08.2004 – 23.11.2007 Troels Lund Poulsen (Venstre): 23.11.2007 – 23.02.2010 Karen Ellemann (Venstre): 23.02.2010 – 03.10.2011 Ida Auken (Sotsialistlik Rahvapartei) : 03.10.2011 –
Coaldale (Colorado)

Coaldale on rahvaloendustel arvestatav kohaliku võimuorganita asula (census-designated place) USA-s Colorado osariigis Fremonti maakonnas. Coaldale asub 6552 jala (1997 meetri) kõrgusel üle merepinna. 2016 U.S. Gazetteer Files
Rockvale

Rockvale on linn USA-s Colorado osariigis Fremonti maakonnas. Rockvale'i asutati 1863 ning 1880 avastati seal kivisüsi. Asula sai 30. september 1886 linna õigused. Tippajal elas linnas umbes 1500 inimest. "Colorado Ghost Town Photography - Rockvale, Colorado". coloradopast.com. Vaadatud 29. september 2013. Rockvale - Coal Mining History (inglise keeles)
Kolga pank

Kolga pank on pank Põhja-Eesti klindi Lahemaa klindilõigus. Pank ääristab Kolga klindineemikut. K. Suuroja. 2004. Põhja-Eesti pangad. Ilo Kirjastus. Lk 115
Kolgaküla pank

Kolgaküla pank on pank Põhja-Eesti klindi Lahemaa klindilõigus. Pank ääristab 6 km pikkust ja 2 km laiust Kolgaküla klindipoolsaart. K. Suuroja. 2004. Põhja-Eesti pangad. Ilo Kirjastus. Lk 117
Ilumäe pank

Ilumäe pank on pank Põhja-Eesti klindi Lahemaa klindilõigus. Pank ääristab Ilumäe klindipoolsaart.
Sagadi pank

Sagadi pank on pank Põhja-Eesti klindi Lääne-Viru klindilõigus. Pank ääristab Sagadi klindiplatood. Pangast mereni on u 6 km. K. Suuroja. 2004. Põhja-Eesti pangad. Ilo Kirjastus. Lk 121
Vihula pank

Vihula pank on pank Põhja-Eesti klindi Lääne-Viru klindilõigus. Pank ääristab Vihula klindilahte[viide?]. K. Suuroja. 2005. Põhja-Eesti klint. Eesti Geoloogiakeskus. Lk 150
Goldfield

Goldfield on asula Ameerika Ühendriikides Nevada osariigis, Esmeralda maakonna halduskeskus. Linn asub 240 miili (390 kilomeetri) Carson Cityst kagus.
TM

TM on lühend, mis võib tähendada järgmist: Tarbekunstimuuseum Tekniikan Maailma, ajakiri Tehnikamaailm, selle ajakirja eestikeelne väljaanne Tallinna Masinatehas Teedeministeerium Teenindusministeerium Tervishoiuministeerium Türkmenistani 2-täheline maakood standardi ISO 3166 järgi inglise trademark 'kaubamärk' transtsendentaalne meditatsioon
Bjarke Ingels

Bjarke Bundgaard Ingels (sündinud 2. oktoobril 1974 Kopenhaagenis) on taani arhitekt. Ta alustas 1993. aastal õpinguid Kuninglikus Taani Kunstiakadeemias ja lõpetas Barcelonas Kataloonia tehnikaülikooli 1999. aastal. Aastal 2001 asutas ta koos Belgia arhitekti Julien De Smedtiga arhitektuuribüroo PLOT. Aastal 2006 asutas ta arhitektuuribüroo Bjarke Ingels Group (BIG). Bjarke Ingels on paljude Kopenhaageni Ørestadi linnaosa tähelepanuväärsete ehitiste projektide autor. Bjerke Ingels Groupi töö "The Public Village" võitis 2009. aastal peetud Tallinna uue raekoja projekteerimiskonkursi. Projekti autorid on Bjarke Ingels ja Jakob Lange. EXPO 2010 Taani paviljon Galerii: selline saab olema Tallinna uus raekoda BIGi koduleht Tallinna uus peakontor meelitab kodanikud rannikule Taani arhitekt Bjärke Ingels pidas Tallinnas loengu Mait Väljas. Popstaararhitekt Bjarke Ingels ja arhitektuuriteater Sirp.ee, 16. mai 2013
Raud (täpsustus)

Raud on keemiline element. Raud on perekonnanimi. Raud ehk püünisraud on jahipidamisvahend. Raud on heraldiline värv.
Jens Christian Skou

Jens Christian Skou (8. oktoober 1918 – 28. mai 2018) oli taani keemik. Ta lõpetas 1944. aastal Kopenhaageni ülikooli arstiteaduse alal ja sai 1954. aastal Århusi ülikoolist doktorikraadi. Aastal 1963 sai temast Århusi ülikooli füsioloogiaprofessor ja 1977. aastal biofüüsikaprofessor. Aastal 1997 sai ta naatrium-kaalium-adenosiintrifosfataasi (naatrium-kaaliumpumba) avastamise eest Nobeli keemiaauhinna. Skou sai poole auhinnast; teist poolt jagasid Paul Boyer ja John Ernest Walker. Autobiography Nobelprize.org Nobel Prize in Chemistry Awarded for Enzyme Work The Nobel Prize in Chemistry 1997 Autobiograafia Nobelprize.org
Menominee maakond (Wisconsin)

Menominee maakond (Menominee County) on maakond USA-s Wisconsini osariigis. Maakonna halduskeskus on Keshena. Maakonna pindala on 6138 km². Veepindala on 18 km². Elanike arv oli 2020. aasta rahvaloenduse järgi 4546. Aastal 2010 oli elanikke 4232 ja 2000. aastal 4562. 83% maakonna elanikest on indiaanlased. Menominee maakond on elanike arvult Wisconsini osariigi väiksem maakond. Oconto maakond (idas) Shawano maakond (lõunas) Langlade'i maakond (loodes) Menominee maakond moodustati 3. juulil 1959 menomini indiaanlaste reservaadi osadest Shawano ja Oconto maakonnas pärast seda, kui föderaalvalitsus tühistas hõimu riikliku tunnustuse ning reservaat oleks kaotatud 1961. aastaks. Maakond on saanud nime põlisrahva menominide järgi. Menominide hõimu riiklik tunnustus taastati 1974. aastal, nad said tagasi ka oma reservaadi, mille piirid ühtivad nüüd maakonna piiridega. 2020 United States Census, vaadatud 1.01.2022. Menominee maakonna koduleht (inglise keeles)
Menominee maakond

Menominee maakond (Menominee County) on maakond USA-s Michigani osariigis. Maakonna halduskeskus ja suurim linn on Menominee. Maakonna pindala on 3465 km². Veepindala on 763 km². Elanike arv oli 2010. aasta rahvaloenduse järgi 24 029. Aastal 2000 oli elanike arv 25 326. Marquette'i maakond (põhjas) Delta maakond (kirdes) Doori maakond (kagus) Marinette'i maakond (edelas) Dicksoni maakond (loodes) 2020 United States Census, vaadatud 1.01.2022. Merominee maakonna koduleht (inglise keeles)
Page'i maakond (Virginia)

Page'i maakond (Page County) on maakond USA-s Virginia osariigis. Maakonna halduskeskus on Luray. Maakonna pindala on 813 km². Veepindala on 8 km². Elanike arv oli 2010. aasta rahvaloenduse järgi 24 042. Aastal 2000 oli elanike arv 23 177. Shenandoah' maakond (loodes) Warreni maakond (põhjas) Rappahannocki maakond (idas) Madisoni maakond (kagus) Greene'i maakond (kagus) Rockinghami maakond (lõunas) Page'i maakond moodustati 1831. aastal Rockinghami ja Shenandoah' maakonna osadest. Maakond on saanud nime Virgina kuberneri John Page'i järgi. George Washingtoni metsakaitseala (osa) Shenandoah' rahvuspark (osa) 2020 United States Census, vaadatud 1.01.2022. Page'i maakonna koduleht (inglise keeles)
Baltia

Baltia (ladina Balcia) on Vanakreeka mütoloogia järgi Euroopa põhjaosas asunud suur saar, mis Plinius Vanema sõnul asunud laevaga sõites kolme päevateekonna kaugusel sküütide rannikust ja kus lähedal uhtvat meri igal kevadel rannale merevaiku. Adam Bremenist kasutas oma 1073–1076 koostatud kroonikas esimest korda nime "Mare Balticum", millest kujunes hiljem Läänemere üldine nimi. Selle päritolu on seostatud muuhulgas ka Plinius Vanema mainitud merevaigusaarega. Ea Jansen: ""Baltlus", baltisakslased, eestlased" Tuna, 2005
Hidetoshi Wakui

Hidetoshi Wakui (jaapani keeles 和久井秀俊 Wakui Hidetoshi; sündinud 12. veebruaril 1983 Tochigis) on jaapani jalgpallur. Ta mängis aastatel 2011–2016 Eesti meistriliiga klubis Nõmme Kalju FC. Meistriliiga Eesti meister 2012
DSP

DSP on mitmetähenduslik sõna või lühend. DSP tähistab digitaalset signaaliprotsessorit. DSP tähistab ka digitaalset signaalitöötlust. DSP geenilt kodeeritakse valku desmoplakin.
Lumekuninganna

"Lumekuninganna" (taani keeles "Snedronningen"), Hans Christian Anderseni muinasjutt aastast 1845 "Lumekuninganna" (vene keeles "Снежная королева"), Jevgeni Švartsi teos Anderseni motiividel aastast 1937 "Lumekoninganna" (inglise keeles "The Snow Queen"), Joan D. Vinge'i romaan aastast 1980 "Lumekuninganna" (inglise keeles "The Snow Queen"), Mercedes Lackey romaan aastast 2008, sisaldab samuti viiteid Anderseni teosele "Lumekuninganna" (vene keeles "Снежная королева"), 1957. aasta Nõukogude animafilm Anderseni motiividel "Lumekuninganna" (vene keeles "Снежная королева"), 1966. aastal tehtud ekraniseering Švartsi versioonist "Lumekuninganna saladus" ("Тайна Снежной королевы"), 1986 aasta film Anderseni motiividel "Lumekuninganna" (soome keeles "Lumikuningatar"), 1986. aasta Soome film Anderseni ainetel, režissöör Päivi Hartzell "Lumekuninganna" (tšehhi keeles "Sněhová královna"), 1987. aasta Tšehhoslovakkia film, režissöör Ladislav Čapek "Lumekuninganna" (inglise keeles "The Snow Queen"), 1995. aastal valminud Briti animafilm; sellele filmile on tehtud ka järg "The Snow Queen's Revenge" "Lumekuninganna" (inglise keeles "Snow Queen), 2002. aasta film Bridget Fondaga nimiosas "Lumekuninganna" (inglise keeles "The Snow Queen"), BBC telefilm "Lumekuninganna", 2010. aastal valminud Eesti-Norra film Anderseni motiividel "Lumekuninganna" (vene keeles "Снежная королева"), 2012. aasta Vene film Anderseni motiividel "Lumekuninganna" (vene keeles "Снежная королева"), Mihhail Rauhvergeri ooper "Lumekuninganna", Olav Ehala ja Leelo Tungla muusikal
Kindlusvangistus

Kindlusvangistus oli mittehäbistav vanglakaristus. Kindlusvangistusse mõisteti poliitiliste süütegude ja kahevõitlusel osalemise eest. 1. veebruaril 1935 Eestis jõustunud kriminaalseadustikus asendati kindlusvangistus üldise vangimajaga.
Jursi Rahaallikas

Jursi Rahaallikas (ka: Vintri Rahaallikas) on allikas Saare maakonnas Saaremaa vallas. Allika moodustavad allikanõkku avanevad tõusuallikad. Allikanõo läbimõõt on 2,5 m ja sügavus 0,5 m. Jursi . H. Kink. 2006. Veeobjektid "Eesti ürglooduse raamatus". Tallinn, Teaduste Akadeemia Kirjastus. Lk 83 Sissekanne Eesti looduse infosüsteemis Rahaallikas kultuurimälestiste riiklikus registris
Laiamaa allikad

Laiamaa allikad on allikad Saare maakonnas Saaremaa vallas. Allikad avanevad kolmes allikalehtris, mille läbimõõt on 12 m ja sügavus 1 m. . H. Kink. 2006. Veeobjektid "Eesti ürglooduse raamatus". Tallinn, Teaduste Akadeemia Kirjastus. Lk 83 Sissekanne Eesti looduse infosüsteemis
Koksi talu tamm

Koksi talu tamm (ka: Lemsi küla tamm) on kaitsealune tamm Kihnu saarel Lemsi külas. Tamme ümbermõõt on 389 cm (mõõdetuna 1,3 m kõrguselt) ja kõrgus 21 m. Sissekanne Eesti looduse infosüsteemis (vaadatud 04.05.2013) Koksi talu tamm keskkonnaportaalis
Richard Potter

Richard Potter (17. aprill 1894 – 13. aprill 1924) oli Venemaa Keisririigi ja Eesti Vabariigi ohvitser (kapten). Ta oli pärit Võrumaalt Sõmerpalu vallast, lõpetas Võru linnakooli ja 4. Petrogradi lipnikkude kooli. Sõjaväkke astus 20. jaanuaril 1915, teenis 178. ja 303. Semenski ning 748. Vilno polgus, võttes osa lahingutest Esimesest maailmasõjas. Tuli kodumaale 12. jaanuaril 1918 ja astus Eesti Tagavara Jalaväepataljoni Tartus, kus teenis kuni 23. veebruarini 1918. Vabadussõjast võttis osa 3. jalaväepolgu koosseisus 1. pataljoni 2. roodu ülema, 1. pataljoni ülema ja polgu ülema abina 21. novembrist kuni sõja lõpuni. Ta sai 11. märtsil 1919 lahingus Wizemhofi mõisa juures haavata. Teda autasustati Vabadusristi II liigi 3. järguga. Richard Potter suri 1924. aasta aprillis tiisikusse ja on maetud Prassipalu kalmistule Osulas Võrumaal. Ohvitseride andmekogu: Richard Potter http://www.ra.ee/dgs/_purl.php?shc=ERA.2124.2.585:73 Teenetemärkide kavalerid: Richard Potter
Kalmemägi

Kalmemägi on kõrgendik (hiiemägi) Jõgevamaal Põltsamaa vallas Kalme külas. Üle mäe kulgeb Tallinna–Tartu maantee. Mäel asub kivi, mis tähistab Mandri-Eesti keskpunkti. Samuti on seal Kalme hiie ohvrikivi. Kalmemägi keskkonnaportaalis Kalmemägi kultuurimälestiste riiklikus registris Kalme Hiiekoht pühapaikade andmekogus
Jõuga Pesujärv

Jõuga Pesujärv (ka: Pesujärv) on järv Ida-Viru maakonnas Alutaguse vallas.
Väätsa raba

Väätsa raba on raba Järva maakonnas.
Aude keerumänd

Aude keerumänd on mänd Harju maakonnas Saue vallas Aude külas. Mänd on arvele võetud pärandkultuuri objektina. Eesti Looduse Infosüsteemi (EELISe) järgi: [1] (vaadatud 08.05.2013) Sissekanne Eesti looduse infosüsteemis
Piigandi Vähkjärv

Vähkjärv (ka Piigandi Vähkjärv) on järv Põlva maakonnas Kanepi vallas. Järv asub Tartu-Võru maantee ääres (ida pool), teisel pool teed on Jõksi järv. Vähkjärvest kirdes asub Piigandi järv. Järve pindala on 9 ha, kaldajoone pikkus 1624 m. Vähkjärv kalapeedia.ee Vähkjärv keskkonnaportaalis
Tenor (täpsustus)

Tenor on mitmetähenduslik sõna: tenor on kirikulaadi struktuurselt oluline heli, millel toimus retsiteerimine tenor on 13.-16. sajandi mitmehäälses muusikas partii, milles kõlas cantus firmus tenor on muusikas meeshääle liik tenor on teatud vaskpuhkpill tenor on muusikainstrumentide perekonna liikme tähis, näiteks tenorsaksofon
Fillmore'i maakond (Nebraska)

Fillmore'i maakond (Fillmore County) on maakond USA-s Nebraska osariigis. Maakonna halduskeskus ja suurim linn on Geneva. Maakonna pindala on 1494 km². Veekogusid ei ole. Elanike arv oli 2010. aasta rahvaloenduse järgi 5980. Aastal 2000 oli elanike arv 6634. Yorki maakond (põhjas) Sewardi maakond (kirdes) Saline'i maakond (idas) Jeffersoni maakond (kagus) Thayeri maakond (lõunas) Nuckollsi maakond (edelas) Clay maakond (läänes) Hamiltoni maakond (loodes) Fillmore'i maakond moodustati 1856. aastal. Maakond on saanud nime 23. USA presidendi Millard Fillmore'i järgi. 2020 United States Census, vaadatud 1.01.2022. Fillmore'i maakonna koduleht (inglise keeles)